open-index/open-wikipedia-markdown huggingface dataset:
Kiryandongo General Hospital

**Kiryandongo General Hospital**, ddwaliro lya gavumenti mu mu bugwanjuba bwa Uganda . 

## Ekifo
Eddwaliro lino liri ku luguudo lwa Kampala – Gulu, mu muluuka gwe Kikube,mu gombolola ye Kiryandongo,mu ssaza lye Kibanda, mu Disitulikiti y’e Kiryandongo,Kilomita 50 (31 mi) obukiikakkono mu mambuka g’eddwaliro ekkulu erya Masindi, mu kibuga Masindi .  Kilimita 101 (63 mi), mu bukiikakkono bw’eddwaliro lya Hoima Referral Hospital, mu kibuga Hoima . 

Eddwaaliro ekkulu e Kiryandongo lisangibwa 209 kilometres (130 mi) northwest of Mulago National Referral Hospital, eddwaliro erisinga obunene mu ggwanga. 

## Okutwaliza awamu
Kiryandongo General Hospital lirina  ebitanda 109,era nga lya gavumenti. Liweereza Disitulikiti y'e Kiryandongo n'ebitundu by'amagombolola okuli Masindi, Nakasongola, Oyam, Apac, Amuru, ne Nwoya . 

Okutandika mu Ogwekuminebiri ogwa 2013, gavumenti ya Uganda, ng’ekozesa looni okuva mu Banka y’ensi yonna, yatandika okuddaabiriza eddwaaliro lino ku ddoola za Amerika 5,654,229. Okuddaabiriza kwalimu bino wammanga:  1. Webajanjabira abalwadde abava ewaka  2. Ekisenge ekipya eky’abalwadde abeetaaga obujanjabi abw’amangu (Eky’abalwadde abagudde ku kabenje) 3. Ebifo eby’okwoza engoye z’abalwadde 4. Ebifo eby’okufumbamu 5. Ekyuma ekipya mw’ebokyera kasasiro 6. Ebifo eby’okusuulamu kasasiro eby’obulabe 7. Ennyumba kkumi na bbiri ez’abakozi empya 8. Okukyusa endabirwamu ezimenyese mu madirisa n’enzigi 9. Ebinaabiro ey’omunda n’ey’ebweru 10. Kikyusa tulansifooma enkadde eya 50kVA n’ossaamu empya eya yuniti 500kVA 11. Okwongera ku bungi bwa amazzi obwa liita 144,000 (31,676 imp gal; 38,041 FFE gal) 12. Sima ekinnya ky’amazzi  ekikozesa ppampu ky’amaany g’enjuba 13. Okulongoosa n’okuddaabiriza ppipa ez’omunda n’ez’ebweru. 

## Laba ne

* Olukalala lw'amalwaliro mu Uganda

## Ebijuliziddwa
1.

2. .

3. 

4. 

5.
Ekitongole Ky'ebyempuliziganya ekya Uganda

**Ekitongole ky’ebyempuliziganya ekya Uganda Communications Commission** *(UCC)* kye kitongole kya gavumenti ekivunaanyizibwa ku kisaawe ky'eby’empuliziganya mu Uganda. Wadde nga kya gavumenti ya Uganda, kikola nga ekyetongodde. Obuvunaanyizibwa bwayo mulimu; okuwa layisinsi, okulungamya, okukulaakulanya ebikozesebwa mu by’empuliziganya n’okugaziya empeereza y’empuliziganya mu byalo. 

## Gye kisagibwa
Ekitebe kya UCC kisangibwa ku 42-44 Spring Road, e Bugoloobi, ekitundu ekiriraanye Division y'e Nakawa, mu Kampala, ekibuga ekikulu ekya Uganda era nga kye kibuga ekisinga obunene mu ggwanga. Ofiisi endala ez'ebitundu zisangibwa e Gulu, Mbale, Masindi ne Mbarara . 

## Ebyafaayo byakyo
UCC yatondebwawo etteeka ly’ebyempuliziganya eryassibwawo mu 1997, nga lyassibwawo Palamenti ya Uganda . Etteeka eryo, lyayawulamu ekitongole kya Uganda mu kiseera ekyo ekya *Uganda Posts and Telecommunications Company Limited* (UPTCL), mu bitongole bina:
Masindi General Hospital

**Masindi General Hospital** era liyitibwa **Masindi Government Hospital** oba **Masindi Hospital**, ddwaliro erisangibwa mu bugwanjuba bwa Uganda . 

## Ekifo
Eddwaliro lino lisangibwa mu kibuga Masindi, mu Disitulikiti y’e Masindi, mu kitundu ky’e Bunyoro,kilomita 56 (35 mi), ku luguudo, mu bukiikakkono  bw’eddwaliro lya Hoima Regional Referral Hospital .  Enkwatagana y'eddwaliro ekkulu e Masindi eri:01°41'07.0"N, 31°42'48.0"E (Latitude:1.685282; Longitude:31.713337). 

## Okutwaliza awamu
Eddwaaliro lino lyazimbibwa mu 1922, ng’ekifo awajjanjabibwa abakozi be kitongole ky’eggaali y’omukka ekya East African Railways . Mu 1935, lyakuzibwa gavumenti y’amatwale n’erikulaakulanyizibwa otuuka ku ddaala lya Health Centre IV. Mu 1965 kyakwasibwa gavumenti ya Uganda. Mu 1988, yalongoosebwa n’efuulibwa eddwaaliro erya bulijjo nga lyalimu ebitanda 100. Ebitanda by’abakyala 54 byayongerwako mu 2008, okuweza omuwendo gw’ebitanda 154.  Ogwolubereberye 2013, byawera ebitanda 160. 

Abalwadde abajanjabibwa bava mu disitulikiti okuli Masindi, Buliisa, Nakasongola, Nakaseke, Hoima ne Nebbi . Abalwadde abamu bava wala nnyo nga mu South Sudan n'obuvanjuba bwa DR Congo .  

## Ebijuliziddwa

2.
3.
4.
Namuwongo Blazers

**Namuwongo Blazers** emanyiddwa ennyo nga **Nam Blazers** ttiimu ya Uganda ey'omuzannyo gwa basketball esinganibwa bitundu by'e Namuwongo mu Kampala . Bazannyira mu kibinja kya NBL mu Uganda, liigi y'eggwanga ey'oku ntikko.

Ttiimu eno yatandikibwawo mu 2015.  Baakuzibwa okugenda mu kibinja kyawagulu ekya NBL mu Uganda mu 2019, oluvannyuma lw’okumalira mu kyakubiri mu kibinja eky'okubiri ekya NBL2.  nebagula abazannyi abaamannyi okuva mu bebaali bavuganya nabo mu NBL 

## Sizoni ku sizoni

## Ebijuliziddwaamu
BAR Aviation Uganda

**BAR Aviation Uganda** kampuni ya nnyonyi mu Uganda etegekwa ennyonyi ezitambuza abantu mu ggwanga, obuwereza obupangizibwa, okutendeka abavuzi b’ennyonyi, okuweereza ambyulensi z’ennyonyi, n’okudaabiriza ennyonyi. Ekifo wekisisinkanirwa ekikulu kiri ku kisaawe ky'ennyonyi Entebbe. Kampuni eno era erina ekifo eky'okubiri ku kisaawe ky’ennyonyi e Kajjansi, mu Disitulikiti y’e Wakiso, ng'ovudde ku luguudo oluva e Kampala okudda Entebbe, mu Bitundu By'omumasekati gw'Eggwanga.  

## Gyebagenda
Okusinziira ku mukutu gwayo, okuva mu Gwokusatu mu  2022, BAR Aviation etegeka ennyonyi n'obuwereza bwaazo okugenda mu bifo bino waezitegekeddwa bulijjo okutuuka mu bifo bino wamanga: 

## Ebika by'ennyonyi
Webwatuukira mu Gwokutaano mu 2024, ebika by'ennyonyi ezali zidukannyizibwa aba BAR Aviation zeezimo wamanga:  

## Ebibakwatako
BAR Aviation yatandikibwawo mu Uganda mu 2008. Kyatandika na kutendeka abavuzi b’ennyonyi, okupangisa ennyonyi n’okudaabiriza ennyonyi. Kampuni eno yatandika okutegeka ennyonyi okubuuka mu Uganda nga 1 Ogwokubiri mu 2022.   BAR Aviation Uganda ekozesa *enkola ya AeroCRS Cloud Reservation System*. 

Kampuni y’ennyonyi eno esuubira okwetaba mu kuzaawo eby’obulambuzi, oluvannyuma lw’okubeera nga bwaali busanyizidwaawo ekirwadde kya COVID-19.  Mu kwongera ku kugaziwa kw’amakolero g’amafuta mu ggwanga okugenda mu maaso, okufuna ennyonyi eziwerako kugenderedwaamu okulaba  ng'emirimu gy’okusengula abantu mu by’obujjanjabi kugenda mu maaso. 

BAR Aviation Uganda erina endagaano ne Kampuni ya  Uganda Airlines, ku by'okutambula kw'omuggwanga, mu Uganda munda.  

## Laba ne

* Olukalala lwa kampuni z'ennyonyi mu Uganda

## Ebijuliziddwaamu

## Ewalala w'oyinza okubigya

* Omukutu gwa BAR Aviation Uganda
Gerald Nangoli

**Gerald Nangoli** munnayuganda era mmemba wa paalamenti ow'essaza lya  Elgon ey'obukiika kkono mu Disitulikiti y'e Bulambuli mu Paalamenti ya Uganda ey'ekkumi n'emu .     Yeegattira mu kibiina kya National Resistance Movement (NRM) .  Mu paalamenti ey'ekkumi n'emu, Nangoli aweereza ku kakiiko k'ebyensimbi, okuteekateeka n'enkulaakulana y'ebyenfuna. 

## Emirimu gy’ebyobufuzi
Teyavuganyizibwa mu kamyuufu ak'okusuunsulamu anaakwata bendera , okuvuganya nga mmemba wa paalamenti ow'essaza lya Elgon ey'obukiika kkono.   Nangoli yawangula akalulu ka 2021 era n'afuuka omubaka wa paalamenti ow'essaza lya Elgon ey'obukiika kkono mu disitulikiti y'e Bulambuli n'omuwendo gw'obululu ogusinga obungi.   Nangoli atuula ku kakiiko akavunaanyizibwa ku by’ensimbi, okuteekateeka n’enkulaakulana mu by’enfuna mu Palamenti ya Uganda ey’ekkumi n’emu nga kakubirizibwa Dr. Keefa Kiwanuka. 

## Emirimu emirala
Nangoli bulijjo abadde alwanyisa obuli bw’enguzi, okukozesa obubi ofiisi n’okubulankanya ssente za gavumenti mu ssaza lya Elgon ey'obukiika kkono.  Yasaba abakwatibwako ssente z'emyooga okwongera ku kumanyisa abantu basobole okufuna okumanya okusingawo ku ngeri y’okuziganyulwamu.  Yeetaba mu kutongoza okukola oluguudo lwa kaserem-kapchorwa.  Nangoli yagenda ku kulambula okw'okulondoola amasomero mu Disitulikiti y’e Bulambuli okukebera embeera gye gaalimu era naakizuula nti amasomero agasinga tegaddaabirizibwa olw’ebbula ly’ensimbi. 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Irene Muloni, omusajja omulala

## Ebijuliziddwa
Laura Kanushu

**Laura Kanushu** munnamateeka Omunanyuganda, akola amateeka , y'akiikirira abantu abaliko obulemu mu paalamenti ya Uganda, Ali mu kiibina kya National Resistance Movement (NRM) ekibiina ekikulemberwa Yoweri Kaguta Museveni, pulezidenti w'eggwanga lya Uganda ery'etwaala.    

## Emirimu
Leah Kanushu alwanirira eddembe ly’abuntu naddala abantu abaliko obulemu. Y'akulira ekibiina kya Legal Action for People with disabilities (LAPD).      

Ali ku kakiiko akakulu ak'ekibiina kya  Uganda women Parliamentary Association (UWOPA) ng'Akiikirira Abantu Abaliko Obulemu. 

Mu paalamenti ya Uganda, Kanishu ali ku kakiiko akakola amateeka, enkizo n’empisa.  Era ali ku kakiiko akakola ku By'ekikula ky'Abantu Emirimu n’Enkulaakulana y’Embeera z’Abantu. 

## Ebijuliziddwaamu
Kingsley Obuh

**Kingsley Chukwukamadu Obuh** nga yazaalibwa 22 Ogwokusatu mu 1976, e Ubulu-Uku, ye Mulabirizi w'Essaza ly'e Asaba mu Kigatta Ekanisa munsi.  Yatukuzibwa ng’Omulabirizi w’e Asaba mu 2022.  Abadde mufumbo ne Comfort Obuh. 

## Ensibuko n'obulamu bwe
Kingsley Obuh enzaalwa y’e Ubulu-Uku mu kitundu kya gavumenti z’ebitundu ekya Aniocha South mu ssaza ly’e Delta gye yazaalibwa nga 22 Ogwokusatu mu 1976.  Yasomera mu Uganda Christian University mu 2009 gye yafuna diguli mu by’Eddiini y’Obwakatonda, era n’afuna ne diguli ey'okubiri mu by’'ddiini y’Ekikristaayo okuva mu Ambrose Alli University mu 2012.  Okutuusa lwe yalondebwa ng’Omulabirizi, yeeyali Omuwandiisi w'Eby'emirimu era omuyambi w’obuntu eri Omulabirizi w'Ekanisa z'e Nigeria.  

## Omulabirizi ow'okuna ow'omugaso ow’essaza ly’e Asaba
Nga 25 Ogwokubiri mu 2022, yalondebwa okuba Omulabirizi w’essaza ly’e Asaba ng’ali wamu n’abalala mu lukiiko lwa Episcopal synod olw’Ekanisa ya Nigeria olwatuula ku kanisa ya St Andrew’s Anglican Church mu Port Harcourt mu Rivers State.  Nga 5 Ogwokutaano mu 2022, yatuuzibwa Henry Ndukuba  mu ntebe y'Obulabirizi bw'Essaza lya Asaba era n'akwata ofiisi, n'atwala obuvunaanyizibwa okuva ku Justus Mogekwu. 

## Ebijuliziddwaamu
Fred Bwino Kyakulaga

**Fredrick Bwino Kyakulaga** yazaalibwa mu Gwomukaaga nga 22, 1964 Munnayuganda omukugu mu by'obutonde obutonotono era Munnabyabufuzi  akola nga Minisita Omubeezi Ow'eby'obulimi, Amakolero Ebisolo, n'Obuvubi, ekifo kye yakwata mu Gwomukaaga  mu 2021. Era ye Mubaka wa Paalamenti omulonde akiikirira Kigulu North mu Disitulikiti y'e Iganga ku tikiti ya National Resistance Movement .       

 

## Obulamu bwe n’obuyigirize
Fred Bwino Kyakulaga yazaalibwa mu Gwamukaaga nga 22, 1964 e Kigulu mu Disitulikiti y’e Iganga .

Fred alina diguli ey'okusatu mu by’Okudukanya Emirimu gya Gavumenti okuva mu Uganda Management Institute, MA mu by’okugula n'okutambuza eby'amaguzi okuva mu Makerere University era mu kiseera kino akola Diguli ye ey'Okusatu mu Kunoonyereza ku by’Obulimi mu by’Obutonde bw’Ebimera.

## Laba ne

* Olukalala lwa Minisitule za Gavumenti mu Uganda
* Olukalala lw'ababaka ba Paalamenti ya Uganda eye 11
* Olukalala lw'ababaka ba Paalamenti ya Uganda eye 10

## Ebijuliziddwaamu

## Emikutu emirala w'oyinza okubigya

* Omukutu gwa Minisitule y’eby'obulimi, Amakolero g’ebisolo n’obuvubi
* Omukutu gwa FAO
Uganda women's national under-19 cricket team

**Ttiimu ya Uganda ey'abakazi abali wansi w'emyaka 19** ey'omuzannyo gwa Cricket ekiikirira Uganda mu muzannyo gwa cricket ogwabakazi abali wansi w'emyaka 19. Ttiimu eno eddukanyizibwa ekibiina kya Uganda Cricket Association (UCA). Ttiimu eno yazannye omulundi ogwasooka mu mpaka za Afrika ez'okusunsulamu, ez'ekikopo ky'ensi yonna eekyali kigenda okuberawo mu 2023 eky'abakazi abali wansi w'emyaka 19. 

## Ebibakwatako
Empaka z’ensi yonna ez’abakazi abali wansi w’emyaka 19 ezaasooka zaali zaakubeerawo mu Gwoluberyeberye lwa 2021, wabula nezoongerwaayo enfunda eziwerako olw’ekirwadde kya COVID-19. Empaka zino zaatuuka nga zirina okubeerawo mu 2023, mu South Afrika .

## Ttiimu eriwo kati
Ttiimu eno wamanga yalangirirwa gye buvuddeko ng'emalirizza okwetaba mu mpaka za ICC eza bali wansi w'emyaka 19 ez'okusunsulamu abalizannya empaka za bakazi eza T20 ez'abakazi eza 2025 .

## Likodi n'ebibalo
**Emizannyo gyabwe mu bufunze ku mitendera gyensi yonna** 

*Okuva nga 28 Ogwomunaana 2024*

### Likodi ku ttiimu z’eggwanga endala

## Ebikwata ku mpaka

### Ekikopo ky'Ensi yonna eky'Abakazi abali wansi w'emyaka 19 ekya ICC

### Empaka za ICC ez'abakazi abali wansi w'emyaka 19 ez'okusunsulamu amawanga ga Afrika agalizannya empaka z'ensi yonna

## Ebijuliziddwaamu
Kambale Ferigo

**Kambale Ferigo** munnabyabufuzi Omunnayuganda era ali mu bakola amateeka g'eggwanga, nga mubaka, akiikirira munisipaali y’e Kasese mu Paalamenti ya Uganda eye 11. 

Yalondebwa mu Paalamenti oluvannyuma lw’okuvuganya n’okuwangula Robert Centenary n’abalala, mu kulonda kwa bonna okwa 2021.   

Mu kakuyege gweyaliko mu kunoonya akalulu k'okulonda  kwa 2021, yasuubiza okusikiriza gavumenti okuddamu okuzimba eddwaliro lya Kilembe Mines, okuzimba eggwanika ery’omulembe, okuzimba ekisaawe ky’ennyonyi e Kasese n’okutegeka emisomo gy’eby'obusuubuzi okutumbuula bizineensi. 

Era y'Akulira ekibiina ky'omubintu ekiyitibwa Big Heart Foundation (BHF) ekitegeka okutendekebwa mu by'emikono eri abavubuka mu disitulikiti y'e Kasese, ng'era kibakulembeddemu mu kutandikawo ebibiina ebibayamba okulwanyisa okumalawo obutabeera na mirimu gyakukola.

Mu kaseera keyamala nga y'Akulira Eby'ensiimbi e Kasese mu 2015, ekibinja ky’abavubuka kyalumba amaka ge nga kimusaba okwesimbawo mu kulonda kwa 2016, kye yakola wabula n’awangulwa. 

Y'ali omu kubaali ku ttiimu y’Ababaka ba Paalamenti okuva e Kasese, abaali basaba okwanguya mu kusala omusango wamu n'okuteebwa kwa Omusinga Charles Wesley Mumbere ow’e Rwenzururu, eyali ssaabaminisita we n’omukuumi w'Omusinga ow’e Rwenzururu. 

## Ebijuliziddwaamu
Uganda women's national field hockey team

**Ttiimu ya Uganda ey'abakazi ey'omuzannyo gwa hockey,** ekiikirira Uganda mu mpaka z’abakazi ez’ensi yonna mu muzannyo gwa field hockey ng'era kidukanyizibwa ekibiina ekifuga omuzannyo gwa hockey ekya Uganda Hockey Association, olukiiko olufuzi olw'omuzannyo gwa field hockey mu Uganda. 

## Likodi mu mpaka

### Ekikopo ky'okulukalo lwa Afrika

* 2022 – Kifo kya munaana 
* 2025 – WD

### Okusunsulamu abagenda mu mpaka za Olympics okuva mu Afrika

* 2019 – Bazivaamu
* 2023 – Bazivaamu

## Laba ne

* Ttiimu ya Uganda ey'abasajja ey'omuzannyo gwa  field hockey

## Ebijuliziddwaamu
Alex Muhangi

**Alex Emix Muhangi**, amanyiddwa ennyo nga **Alex Muhangi**, munnayuganda omuzannyi wa katemba, firimu,  yinginiya w'amaloboozi, dayirekita era mutegesi w'omuzannyo gwa kkomedi ogumanyiddwa nga Comedy Store Uganda .  Olupapula lwa New Vision lwamuwandiikako ng'omu ku bazannyi ba komedi 10 abasinga mu Uganda wakati w'omwaka gwa 2016 ne 2017  era nga y'omu ku batandisi ba komedi ow'okwogera ebisesa eri abantu nga babalabako mu lulimi olungereza mu Uganda. 

Muhangi yagenda mu kutalaaga kw'ensi yonna mu 2014 nazannya kkomedi mu ggwanga lya Rwanda,    South Africa, Zambia, Malawi, Zimbabwe, South Sudan, Kenya (olulaga oluyitibwa Churchill),  Tanzania, Rwanda,   Canada, Australia, Somalia, Bungereza, Germany, Norway, Sweden, Nigeria, Ghana, Turkey, UAE, China nga kw’otadde n’okulabikira ku  Improv mu Amerika.  

## Eby'emirimu
Muhangi yakolera ku  96.9FM Radio Rukungiri ne 89.1FM Vision Fm Mbarara, zombi zisangibwa mu maserengeta ga Uganda ng’omuweereza wa leediyo mu biseera bye mu ssiniya. Oluvannyuma yatandikawo kkampuni ye eya Masters Music mu 2014 mu Kampala gy’asigala nga ye nannyini kkampuni era yinginiya w’amaloboozi. 

Mu 2009, Muhangi yagenda okugezesebwa mu mpaka za StandUp Uganda, kampeyini za DStv ezinoonya "muzannyi wa komedi asinga addako" gyeyamalira nga akute eky'okubiri. Yali avuga ng’ayita ku luguudo lwa Kimathi Avenue n’alaba abantu nga basimbye ennyiriri okugenda mu mpaka z’okusunsulamu zeyalowooza nti zaali za kuzannya katemba. Yasalawo nagenda mu kugezesebwa okwo kubanga yali ayagala nnyo okuzannya katemba wabula yali tategese byakusesa bantu byona. Yasabibwa okuyiiyaayo ekisesa kyona n’afuuka omuvuganya n’oluvannyuma n’abeera wakubiri. 

Mu 2010, Alex Muhangi yatandikawo ekibiina kya kkomedi ekyayitibwa "The Crackers"  ekyalina pulogulaamu ku ttivvi esinga eyitibwa "Mic Check on Cable"  

Olwo n’atandikawo kkampuni ya Jazz Comedy mu mwezi Ogw'okubiri mu 2016, yatandikawo Comedy Store Uganda olulaga lw'okusanyusa abantu buli wiiki mu Uganda, gy’ategeka buli Lwakuna ku UMA Lugogo mu Kampala.

Alex Muhangi akozeeko n'abazannyi ba katemba mu Uganda n'abalala okuva ebweru w'eggwanga, abazannyi ba firimu ne basserebu abalala okuli: Anne Kansiime, Daniel Ndambuki, Teacher Mpamire, Eric Omondi, Akite Agnes n’abalala. Muhangi ategese emikolo egiwerako mu Uganda n’ebweru w’eggwanga omuli Club Music ne Video Awards (CMVA) ng’ali wamu ne Crystal Newman ne Ellah,  Comedy Store Uganda eyiye okuva mu 2016,  Arthur ne Kansiime butereevu mu 2016 e Kigali. 

## Obulamu bwe
Alex Muhangi alina omwana omuwala, Jehu Muhangi  ne mune era omukozi wa leediyo Prim Asiimwe 

## Okukwata firimu

## Awaadi

## Ebijuliziddwamu

* Alex Muhangi ku IMDb
Amos Mubunga Kambere

**Amos Mubunga Kambere** muwandiisi wa Uganda–Canada, omukugu mu by’enjigiriza, era eyali omubaka wa Palamenti mu Palamenti ya Uganda . Mu 1980, Amos Mubunga Kambere yafuuka omubaka wa Palamenti ya Uganda asinga obuto ku myaka abiri mu mukaaga ng’akiikirira Bukiikaddyo bwa Kasese. 

Muwandiisi era awandiise ekitabo ekiyitibwa Celebrating Literacy in the Rwenzori Region: Lest We Forget: A Biographical Narrative of Uganda’s Youngest Member of Parliament, 1980–1985. Ekitabo kino kirina omuko ogw'okubiri ku mukutu gwa Amazon .

## Ebikwata ku bulamu bwe
Amos Mubunga Kambere yazaalibwa mu 1954 e Kyarumba mu Disitulikiti y’e Kasese mu Bugwanjuba bwa Uganda, nga yakulira ku nsozi za Rwenzori. Yasomerako ku Kyarumba Primary School nga tannayingira siniya mu kibuga ekikulu ekya Uganda Kampala . Oluvannyuma yasoma eby’enfuna n’ebyenjigiriza mu Kyambogo University College.

Mu 1978, Amos yagenda e Kabale, disitulikiti eri mu kitundu ky’obukiikaddyo bw'obugwanjuba bwa Uganda gye yasomesa ku ssomero lya Kigezi High School ng’akulira ekitongole ky'essomo ly’ebyobusuubuzi. Era yali akola nga kapiteeni wa ttiimu y’omupiira ey’omu kitundu eyitibwa Kabale Town Council (KTC).

## Ebyobufuzi bye
Oluvannyuma lw’okumala akaseera katono ng’omusomesa e Kabale, Amos yaddayo mu [disitulikiti y’e Kasese] gye yeesanga ng’ali mu byobufuzi oluvannyuma lw'okusunsulwa okukiikirira ekitundu ky’e Kasese South wansi w’ekibiina kya Uganda Peoples Congress ng’omukwasi wa bendera yaakyo.

Mu kiseera ekyo, Amos Mubunga yali yeegasse ku kibiina ky’ebyobufuzi ekya Uganda Peoples Congress ekyali kikulirwa Milton Obote bwe yali mu Kigezi Highschool.

Amos Mubunga Kambere yayitamu mu kulonda kwa Uganda okwa 1980, ekyamufuula omubaka asinga obuto mu palamenti mu lukiiko lwa Uganda olwokusatu.

## Ebitabo bye
Amos Mubunga awandiise ebitabo ebiwerako omuli; Celebrating Literacy in the Rwenzori Region: Lest We Forget: A Biographical Narrative of Uganda's Youngest Member of Parliament, 1980–1985, mw’awandiika olugendo lw’omutendera ku mutendera olwamutuusa ku kufuuka omubaka wa palamenti asinga obuto mu Uganda.   Mu kitabo kino ekyafulumizibwa mu 2011, era anyumya ku kitundu kya Rwenzori mu Uganda n’olutalo lwa Bakonzo olw’okusiimibwa.

## Obulamu obw’obuntu
Amos Kambere mufumbo ne Edith Kambere era bonna balina abaana bana ab’obulenzi. Babeera Canada gy’akyagenda mu maaso n’okuwagira abagwiira n’amaka g’ababundabunda ng’ayita mu kibiina kya Umoja Operation Compassion Society.    Mu Canada, Amos Mubunga yasoma eby’okuddukanya emirimu n’abakozi mu British Columbia Institute of Technology.

## Ebijuliziddwa
GBK Dairy Products Limited

**GBK Dairy Products Limited** etera okuyitibwa **GBK Dairy** kkampuni ekola amata mu Uganda . 

## Ekifo w'esangibwa
Ofiisi enkulu n’ekkolero lya GBK Dairy Products Limited bisangibwa ku 70–80 Mbarara–Kabale Road, mu makkati g'ekibuga ekya Mbarara,  ekibuga ekisinga obunene era ekisingamu abantu abangi mu kitundu kya Ankole mu kitundu ky’obukiikaddyo bwa Uganda. Kino kiweza 270 kilometres (168 mi), ku luguudo, mu bukiikaddyo bw'obugwanjuba bwa Kampala, ekibuga ekikulu ekya Uganda era ekibuga ekisinga obunene.  Ensengeka z'ettaka eza ofiisi enkulu eya kkampuni eno ze zino:0°36'25.0"S, 30°39'42.0"E (Latitude:-0.606944; Longitude:30.661667). 

## Okutwalira awamu
GBK Dairy yaggulwawo mu 1996, ng’esobola okufulumya liita 2,000 olunaku. We bwatuukira mu Gwokutaano gwa 2015, obusobozi bw’ekkolero lino lyali lifulumya liita 100,000 buli lunaku, wadde ng’emirundi mingi ekkolero lino lyali likozesebwa bulungi, nga lifulumya liita 20,000 ku 30,000 zokka buli lunaku, okusinga olw’akatale akatono. Ebintu bya kkampuni eno bitundibwa mu ggwanga munda mu Uganda ne mu mawanga ag’omuliraano agali mu mukago gwa East African Community . 

## Obwannannyini bwayo
GBK Dairy mmemba era nga ye kkampuni entono eri wansi w'ennene eya **GBK Group** of companies, nga muno mulimu ekkolero erirongoosa amata, ekyuma ekirongoosa amazzi ekikola amazzi ag’okunywa mu bucupa, n’ekyuma ekisogola omubisi ekikola omubisi ogw’obutonde ogw’okunywa. Ekkolero lino likola ebintu bino wammanga n’ebirala: amata amabisi agafumbiddwako akatono, amata ga UHT, yogati    n'omuzigo . 

## Laba ne

* Olukalala lw'amakampuni agakola amata mu Uganda
* Amakolero g'amata mu Uganda

## Ebijuliziddwa

## Ebijuliziddwa wabweru wa wikipedia

* Emikisa n'okusoomoozebwa mu mulimu gw'amata mu Uganda
* Okukola Amata mu Buvanjuba bwa Afrika: Alipoota ya 2018
Joint Anti- Terrorist Task Force of Uganda

**Ekitongole ekirwanyisa obutujju ekya Joint Anti-Terrorist Task Force** ( **JATT** ) kitongole kya Gavumenti ya Uganda eky’ebyokwerinda nga kyatandikibwawo okulwanyisa obutujju n’obuyeekera mu ggwanga.  Ekitongole kino kyasooka kutandikibwawo nga 13 Ogwokutaano, 1999, oluvannyuma ne kiteekebwa mu butongole wansi w’etteeka erirwanyisa obutujju erya 2002. 

## Ebyafaayo byakyo
JATT yatandikibwawo mu 1999 ng’ekikwekweto eky’awamu nga kiggya abakozi okuva mu bitongole by’ebyokwerinda ebiwerako omuli eggye lya Uganda People’s Defence Force (UPDF), Uganda Police Force, n’ebibiina ebikessi eby’omunda n’eby’ebweru.  Ekitongole kino kyatongozebwa nga kiyita mu tteeka erirwanyisa obutujju erya 2002 nga kyali kigendereddwamu kwanukula obuyeekera bw’eggye lya Lord’s Resistance Army (LRA) mu bukiikakkono bwa Uganda. 

## Enzimba n’ensengeka y’akyo
JATT ekola ng’ekitongole eky’awamu wansi w’ekitongole ekikessi ekya Chieftaincy of Military Intelligence (CMI) era nga kirimu abakozi okuva mu bitongole by’ebyokwerinda eby’enjawulo.  Akakiiko kano kalimu bammemba okuva mu:

* Eggye lya Uganda People's Defense Force (UPDF)
* Uganda Police Force
* Ekitongole ky’ebyokwerinda munda mu ggwanga (ISO)
* Ekitongole ky’ebyokwerinda eby’ebweru (ESO)
* Defence Intelligence and Security (DIS)(DIS) .

Ekitongole kino tekirina buyinza bwa mateeka mu butongole, wadde nga ssemateeka agamba nti ebitongole ebikessi bitandikibwewo nga biyita mu nkola z’amateeka entuufu. 

## Ebikwekweto n’emirimu gyakyo
JATT ebadde esinga okussa essira ku kulwanyisa eggye lya Lord’s Resistance Army n’okutiisatiisa kw’abatujju okulala munda mu Uganda.  Akakiiko kano kakola ebikwekweto by’okulwanyisa obutujju, okukungaanya ebakessi, n’emirimu gy’okukwasisa amateeka mu by’okwerinda okwetoloola eggwanga. 

Ng’oggyeeko ekitongole ky’ebyokwerinda munda mu ggwanga (ISO) n’ekitongole ekikessi mu magye ekya Chieftaincy of Military Intelligence (CMI), ekitongole kino kikyagenda mu maaso n’okukola mu kwekweka okumala emirimu gyakyo egisinga obungi. 

## Ebikyogerwako
JATT efunye okunenya okw’amaanyi okuva mu ebitongole ebirwanirira eddembe ly’obuntu ku nkola zaayo ez’emirimu. Ekitongole kya Human Rights Watch kyawandiika emisango gy'ekitongole kino egy’okusiba n’okutulugunya mu ngeri emenya amateeka, ne kitegeeza nti ba agenti batera okukwata abantu nga bali mu ngoye z’abantu baabulijjo nga tebazudde bubonero era ne balemererwa okutegeeza abateeberezebwa ensonga lwaki bakwatibwa.  Ekibiina kino kisabye wabeewo ennongoosereza okusobola okukola ku nsonga zino ez’eddembe ly’obuntu. 

## Laba ne

* Eddembe ly'obuntu mu Uganda
* Eggye lya Uganda People's Defense Force
* Lord's Resistance Army
* Eddembe ly'obuntu mu Uganda

## Ebijuliziddwa

## Ebijuliziddwa wabweru wa wikipedia

* Alipoota y’ekitongole kya Human Rights Watch ku JATT
* Okutta abantu okukolebwa abaserikale b’ebyokwerinda kwaloopebwa (Human Rights Watch, October 3, 2003)
Mayur Madhvani

**Mayur Madhvani** (yazaalibwa 1949) munnayuganda omusuubuzi , mutandisi wa mirimu  era munnamakolero ng'esibuko ye y'e Buyindi. Alina obukugu bwansi yonna mu kulabirira abakozi n’okuddukanya emirimu mu ngeri ey’enjawulo, alina obukugu bwa nsi yonna mu kukulira abakozi n’okuddukanya emirimu mu nsi yonna, alina obukugu bwa nsi yonna mu by’obusuubuzi n’amateeka ga kkampuni, ow’ekibinja ky'amakampuni ga madhvani, ekisangaibwa e Kakira mu Uganda .  Ebitiibwa ebyogeddwako bipya ebitondeddwawo.

## Emyaka egyasooka
Mayur ye mutabani omuto era omwana wa Muljibhai Madhvani (1894–1958), omukulembeze w’amaka eyatandikawo ekibinja kya Madhvani  mu 1930. Bakulu ba Mayur abana abalenzi beeba  Jayant, Manubhai, Pratap ne Surendra. Jayant, eyali asinga obukulu yafa ku myaka 49 olw’obulwadde bw’omutima mu 1971 bwe yali ku lugendo lwa bizinensi e Buyindi. Manubhai, owookubiri, yafa mu mwezi ogwokutaano 2012 ku myaka 81. 

## Emyaka emizibu
Mu 1972, nnakyemalira wa Uganda Idi Amin yagoba abantu bonna  aba Asia mu Uganda, nga tafuddeeyo ku butuuze. Mayur, n’ab’omu maka ge abalala baasengukira mu London. Mu 1974, yawasa Mumtaz eyali omuzannyi wa firimu n'emizannyo mu kisaawe kya firimu ekya Buyindi (Bolywood) . Bombi awamu bazadde b’abaana babiri ab’obuwala, Natasha  ne Tanya.

## Oluvannyuma lwa Idi Amin
Oluvannyuma lwa Amin okuggyibwa mu ntebe mu 1979, ba Madhvani badda  mu Uganda ne beddiza eby’obugagga byabwe. 

Kakira Sugar Limited, kkampuni enkulu mu famire eno, baagyeddiza bulungi nnyo mu 1985. Mu bukulembeze bwa famire ya Madhvani, bakuzizza KSW okufuuka kkampuni esinga okukola ssukaali omulongooseemu mu Buvanjuba bwa Afrika. KSW ekola ttani za ssukaali ezibalirirwamu emitwalo kkumi na mukaaga n'ekitundu (165,000) buli mwaka, nga zino zikola ebitundu nga 47 ku buli 100 ku sukaari eyakolebwa mu ggwanga mu 2011.    Ekibiina kino era kikulembeddemu okugattako ku kukola amasannyalaze mu Kakira, kati ekola megawatt 52, nga ku zino megawatts 20 zikozesebwa munda ate megawatts 32 ne zitundibwa okugatta kwago ag’eggwanga.  Mu 2016, ekyuma ekikola omwenge ekika kya Ethanol nakyo kyatandikibwawo nga byonna awamu bikola liita za ethanol 60,000 buli lunaku.

## Laba ne

* Olukalala lw'abakozi ba sukaari mu Uganda
* Olukalala lw'amakampuni gaggadde mu Uganda

## Ebijuliziddwa

# 
# 
# 
# 
# 
# 

## Ebijuliziddwa wabweru wa Wikipedia

* Ebyafaayo bya Muljibhai Madhvani (byaterekeddwa nga 10 July 2015)
* Madhvani Awaddeyo Obukadde bwa USh15 (US$6,000) Okwolekera Amalaalo g'e Kasubi
Mityana Hospital

**Mityana Hospital**, era liyitibwa **Mityana General Hospital** oba **Mityana District Hospital** eddwaliro lisangibwa mu kibuga Mityana mu Disitulikiti y'eMityana mu masekkati ga Uganda . 

## Ekifo
Eddwaaliro lino lisangibwa mu masekkati disitulikiti ye byenfuna wakati mu kibuga Mityana,kilomita 85  (53 mi) ebuvanjuba bwa Mubende Regional Referral Hospital, eddwaliro ly’omu kitundu. 

Zino ziringa kilomita 69 (43 mi) mu bugwanjuba bwa Mulago National Referral Hospital, eddwaliro erisinga obunene mu ggwanga.  Ebikwatagana n'eddwaliro ly'e Mityana bye bino: 0°23'48.0"N, 32°02'34.0"E Latitude:0.396667; Obuwanvu:32.042778). 

## Okulambika okutwaliza awamu
Eddwaliro ly’e Mityana ddwaliro lya gavumenti, nga liweebwa ssente okuva mu minisitule y’ebyobulamu mu Uganda era obujjanjabi obw’awamu mu ddwaaliro lino bwa bwereere. Eddwaaliro lino lyaggulwawo mu 1940 era okutuusa mu 2013 libadde mu mbeera ya maanyi, nga lirimu ebizimbe ebimenyese n’ebyuma eby’edda oba ebitaliiwo.  Mu Ogwekuminebiri gwa 2013, Gavumenti ya Uganda, nga ekozesa ensimbi zeeyewolwa okuva mu Banka y’ensi yonna, yatandika okutereeza n’okuddaabiriza eddwaliro lino.  Okuddaabiriza kuno kwafundikira mu 2015.  

## Laba ne

* Mityana
* Olukalala lw'amalwaliro mu Uganda

## Ebijuliziddwa
1. 

2.

3.

4.

5.

6.
7.
Kayaga Baroda Watongola

**Kayaga Baroda Watongola** munnabyabufuzi Omunnayuganda era omu kubakola amateeka mu ggwanga. Ye Mubaka wa Paalamenti akiikirira munisipaali y'e Kamuli mu Palamenti ya Uganda ey'e 11. Yayingira Paalamenti nga talina kibiina kyeyali  agiddemu, okugyako okubeera obwanamunigina.   

## Obuvo n’Eby'enjigiriza
Baroda Watongola muwala w’omugenzi Hajjat Rehema Tiwuwe Watongola, eyali Omubaka wa Paalamenti ng'akiikirira Munisipaali y’e Kamuli, ne Badiru Watongola, ssentebe w’ekibiina National Resistance Movement (NRM) mu Munisipaali y'e Kamuli.    

Baroda Watongola yasomerako ku Kyambogo University, gyeyafunira Diguli mu Kulaakulanya Embeera y'Abantu abalina Obulemu ku Mibiri. Era alina dipulooma mu koosi y’emu.   

## Emirimu
Baroda yadira maama we mu bigere ng'eyavuganya ku kifo kya Munisipaali y’e Kamuli oluvannyuma lwa nnyina Hajjat Rehema Watongola okufa ekirwadde kya Covid 19 ng’ebula emyezi mitono okulonda kwa bonna mu Uganda okwa 2021 kwe yali agenderera okwetabamu. Abalonzi e Kamuli baalaba Baroda ng'eyali asobola okudira maama we mu bigere.       

Ono era yafunye okuwagirwa okuva eri pulezidenti w’ekibiina kya Forum for Democratic Change (FDC) Ying. Patrick Oboi Amuriat wadde nga yali akiikirira endowooza y’ebyobufuzi ey’enjawulo. 

Mu kulonda kwa bonna okwa 2021, Baroda yeegwanyiza  ekifo ky’Omubaka nga talina kibiina kyabyabufuzi ky'akiikiridde nga maama we bweyali akikoze. Yawangula  Mastula Namatovu owa National Resistance Movement, Mosses Bigirwa owa National Unity Platform (NUP) ne Ying. Geoffrey Mugoye (omulala eyali talina kibiina kyabyabufuzi kyeyali agiddemu).    

## Ebijuliziddwaamu
Uganda National Bureau of Standards

**Ekitongole kya Uganda National Bureau of Standards** (UNBS) kitongole kya gavumenti, ekyatandikibwawo etteeka lya Palamenti ya Uganda, .

UNBS eri wansi wa Minisitule y’ebyobusuubuzi, amakolero n'ebibiina by'obwegassi nga yatandikibwawo etteeka lya UNBS Act Cap 327 era nga yatandika okukola mu 1989. Efugibwa olukiiko lw’omutindo mu ggwanga era nga ekulemberwa Executive Director avunaanyizibwa ku mirimu gya UNBS egya buli lunaku.

UNBS evunaanyizibwa ku kuteekawo, okutumbula enkozesa y'okussa mu nkola emitendera gy'okukuuma obutonde bw’ensi, ebyobulamu by’abantu n’obukuumi. 

**Omulimu gwa UNBS gwe guno:**

* Okukola n’okutumbula enkozesa y’omutindo;
* Okussa mu nkola emitendera mu kukuuma ebyobulamu n’obukuumi bw’abantu n’obutonde bw’ensi okuva ku bintu eby’obulabe era ebitali bya mutindo;
* Okukakasa obwenkanya mu by’obusuubuzi n’obutuufu mu makolero nga tuyita mu nkola ezeesigika ez’okupima,
* Okunyweza ebyenfuna bya Uganda nga tukakasa omutindo gw’ebintu ebikolebwa mu ggwanga okutumbula okuvuganya kw’ebyamaguzi ebifulumizibwa ebweru w’eggwanga mu butale bw’omu kitundu n’ensi yonna.

## Ekifo we kisangibwa
Ekitebe kya UNBS kisangibwa mu Standards House, mu "Bweyogerere Industrial Park", ku Plot 2–12 Kyaliwajala Road, mu kabuga k'e Kira, mu Disitulikiti y'e Wakiso, nga kali  kirometer 13(8 mi), ku nguudo, mu bukiikakkono bw’obuvanjuba bw'amasekkati  ga Kampala, ekibuga ekikulu era ekibuga ekisinga obunene mu Uganda.  Ensengeka z'ebitundu by'ekitebe kya UNBS ze zino mu lulimi lwa Geography: 0°22'06.0"N, 32°39'43.0"E (Latitude:0.368333; Longitude:32.661944). 

## Okulambika okutwaliza awamu
Emirimu emikulu egy’ekitongole kya Uganda National Bureau of Standards (a) okukola n’okutumbula enkozesa y’omutindo gw’eggwanga ne (b) okukola enkola z’okulondoola omutindo n’okukakasa omutindo. Ekigendererwa kwe kuwa obukuumi bw’abakozesa, okunyweza obukuumi n’ebyobulamu by’abantu, okutumbula enkulaakulana y’ebyobusuubuzi n’amakolero n’okutumbula eby’obusuubuzi by’ensi yonna. UNBS erina omulimu gw'okukukola n’okutumbula omutindo, okukakasa omutindo, okukebera mu laboratory n’okupima . 

UNBS, ng’eri wamu n’ebitongole bya gavumenti ebirala batandise kaweefube w’okugezaako okumalawo ebintu ebitali ku mutindo ku katale ka Uganda.  Mu July 2017, ekitongole kino kyasaanyaawo ebintu ebibalirirwamu obukadde bwa USh900 (nga doola za Amerika 253,000), ebyakakasibwa nti tebyali bya mutindo.  Mu Gwokubiri gwa 2016, UNBS yawera okutunda ebintu eby’okwewunda ebirimu mercury ne hydroquinone . 

## Enzirukanya y’emirimu
Ekitongole kino kifugibwa olukiiko lw’omutindo mu ggwanga olulimu abantu mwenda.  Emirimu gya buli lunaku egy’ekitongole kino gilabirirwa ttiimu y’abaddukanya emirimu egy’abantu 18, nga ekulemberwa Ben Manyindo. 

## Laba ne

* Ebyenfuna bya Uganda
* Minisitule y’ebyobusuubuzi, amakolero n’ebibiina by’obwegassi (Uganda)

## Ebijuliziddwa

## Ebijuliziddwa wabweru wa wikipedia

* Omukutu gw'ekitongole kya Uganda National Bureau of Standards
CIYOTA

**COBURWAS International Youth Organization to Transform Africa**, ekimannyikiddwa ennyo nga **CIYOTA** kibiina kya Uganda ekisomesa abanoonyi boobubudamu, ekitali ku musingi gwakukola magoba. Kyatandikibwaawo  2005 abavubuka ababundabunda  okwali Benson Wereje, Daniel Muhwezi ne Bahati Kanyamanza, era nga y'ou kubaali baatuuka ku fayinolo z'abavuganya ku ngule ya Nansen Refugee Award mu 2013 mu Afrika.

Kidukanya esomero lya pulayimale n'ebisulo okusobozesa abavubuka okugenda mu masomero ga siniya ne yunivasite .

Mu 2018, esomero lya COBURWAS primary school lyatwalibwa okubeera nga erimu ku g'emirundi enna agaasinga mu Uganda .

## Entuuma y’amannya
COBURWAS kiwandiiko mu bumpiimpi ekikozesebwa e Congo, Burundi, Rwanda ne Sudan.  

## Ebikikwatako
CIYOTA yatandikibwaawo abavubuka abaali bakola obwanakyeewa abaali babeera mukungaaniro ly'ababundabunda mu Kyangwali Refugee Settlement omwali aba mu Democratic Republic of Congo, Burundi, Uganda, Rwanda, ne Sudan, omuli Benson Wereje eyali anoonya obubudamu ng'ava Congo, Daniel Muhwezi ne Bahati Kanyamanza mu Gwekumineebiri mu 2005.    Abaakitandikawo, baali baduka okuva mu Democratic Republic of Congo e Rutchuru, mu bitundu bya North Kivu Province.  

## Byebakola
CIYOTA ekola mu kuwereza mu by’enjigiriza mu Uganda ng’esomesa abayizi abasoba mu 400 eby'enjigiriza bya  pulayimale, abayizi 100 eby'enjigiriza bya siniya, abayizi 30 nga basomera kubweereere oluvannyuma lw'okubawa basale okwewala okukozesa obutabanguko, n'okusomesa abavubuka 5,000 obukulembeze mu by'okutandikawo emirimu.  CIYOTA edukanya esomero lya pulayimale , erikulemberwa John Bosco Okoboi, erisinganibwa mu kifo ewakungaanira ababunda bunda ekya Kyangwali Refugee Settlement era kiwagira abayizi abagenda mu siniya ne mu universite ewalala mu Uganda nga bayita mu bawa eby'ensula okulinaana amatendekero gyebasomera.​  

CIYOTA ye yatuuka ku fayinolo mu baali bavuganya mu kitundu bya Afrika kungule ya Nansen Refugee Award mu 2013. 

Mu 2018, Minisitule y’Eby'enjigiriza mu Uganda yasengeka esomero lya pulayimal erya COBURWAS ng'ery'okuna ku gaali gasinga mu ggwanga. 

## Ebijuliziddwaamu

## Ewalala w'oyinza okubigya

* Omukutu omutongole
Entebbe General Hospital

**Entebbe General Hospital**, limanyiddwa ennyo nga **Entebbe Hospital**, ddwaaliro erisangibwa mu kibuga kye Entebbe, mu masekkati ga Uganda .

## Ekifo
Eddwaaliro lino lisangibwa mu masekkati ga disitulikiti y’ebyobyenfuna mu kibuga kyeEntebbe, mu Disitulikiti y’e Wakiso,kilomita 44 (27 mi), ku luguudo, mu bukiikaddyo bw'amaserengeta ga Mulago National Referral Hospital, eddwaliro erisinga obunene mu ggwanga, erisangibwa mu Kampala, ekibuga ekikulu ekya Uganda era ekibuga ekisinga obunene.  Enkwatagana z'eddwaaliro lino ze zino:0°03'50.0"N, 32°28'18.0"E (Latitude:0.063874; Longitude:32.471655). 

## Okulambika okutwaliza awamu
Entebbe General Hospital ddwaliro lya gavumenti nga liweebwa ssente okuva mu minisitule y'ebyobulamu mu Uganda .  Mu kusooka yazimbibwa abafuzi b’amatwale okuva mu Bungereza mu kyasa eky’amakumi abiri nga Entebbe Grade B Hospital, eddwaliro lino lyaggalwawo okumala akaseera mu Gwekuminebiri gwa 2013.  Wakati wa gwekuminebiri 2013 ne ogwokutaano gwa 2016, eddwaaliro lino lyaddibwamu okuzimbibwa era ne ligaziwa okuva ku bitanda 100 okutuuka ku 200 ku bukadde bwa doola za Amerika musanvu (e za Uganda UGX:23.2 billion), ezaweebwayo Bbanka y'ensi yonna .  Eddwaliro lino eppya lirina akanyomero k’obwannannyini eno nga basasula ssente ku buweereza si nga  mu lukale, ew’obwereere. Empeereza endala mulimu okujjanjaba abaana, okukuba ebifaananyi, laboratory, okuzaala, okugema, okulongoosa okwa bulijjo, eddagala ly’omunda, amagumba n’ebisenge omulongoosebwa. Abalwadde bava mu Disitulikiti y’e Wakiso, Disitulikiti y’e Mpigi, Mu kibuga Entebbe, n’ebizinga ebiriraanyewo ku nnyanja Victoria . 

## Ebibaddewo gye buvuddeko
Eddwaliro lino lyakyaka nnyo mu biseera  bya COVID-19 mu Uganda, ekimu mu 2020 ate ekirala mu 2021. Okusinziira ku Dr Moses Muwanga, dayirekita w’ebyobujjanjabi, mu kiseera ekimu mu kiseera eky’okubiri, eddwaaliro lino eryalimu ebitanda 200 lyalimu abalwadde ba Covid-19 160. Olupapula lwa Daily Monitor lwayita eddwaliro lino **Entebbe Regional Referral Hospital** . 

## Laba ne

* Olukalala lw'amalwaliro mu Uganda

## Ebijuliziddwa
Kyewaga Central Forest Reserve

**Kyewaga Central Forest Reserve** kitundu kya bibira ekisangibwa mu Disitulikiti y'e Wakiso mu Uganda . Ekifo kino kimanyiddwa olw’ebitonde eby’enjawulo n’amakulu gaakyo mu butonde. Wabula mu myaka egiyise, kibadde kiyita mu mbeera y'okutiisibwatiisibwa n’okusoomoozebwa okw’enjawulo, omuli okusima omusenyu, ebidiba by’ebyennyanja, n’okuyingirirwa abasimba emiti abalina layisinsi nebatandika okukibeeramu.

## Wekisinganibwa n'engeri gyekikolamu emirimu
Kyewaga Central Forest Reserve esinganibwa mu Bitundu bya Masekati ga Uganda, naddala mu Disitulikiti y’e Wakiso. Kitwaala ekitundu ekinene ng'era kiweereza ng'ekifo eky'omugaso eri obutonde, ebimera n’ebisolo eby’enjawulo. Ekifo kino kimanyiddwa olw’ebimera by'omuddo ogw'enjawulo, ebika by’ebisolo by’omu nsiko, n’obuweereza bw’obutonde bw’ensi. &#x5B; ** &#x5D;

## Okutiisibwatiisibwa

Ekimu ku bisinga okutiisa Kyewaga Central Forest Reserve kwe kusima omusenyu mu bumenyi bw'amateeka. Okuggya omusenyu muterekero lino kireese okwonooneka kw'obutonde okw’amaanyi, omuli okukulukuta kw’ettaka, okufiirwa ebifo ebisolo webibeera, n’okutaataaganyizibwa kw’amakubo g’amazzi ag’obutonde. Emirimu gy’okusima omusenyu tegukosezza butonde bwa bibira byokka wabula n’ebitundu ebiriraanyeewo nga byesigamye ku kibira okufuna eby’obugagga eby’enjawulo. 

Ensonga endala etawaanya Kyewaga Central Forest Reserve kwe kuteekawo ebidiba bye by'ennyanja mu nsalo zaayo. Abantu sekinnoomu batandise okubeera mu kifo kino, nebafuula ekimu ku bintu byakyo ekifo webalundira eby'enyanja. Okusenga mu kifo kino kuleetedde okusaanyizibwaawo bw'ebitundu by'ekibira kino ebimu  n’okutaataaganya obutebenvu bw'embeera y’obutonde. 

Mu kaweefube w’okukola ku bantu abasenga mu kitundu  n’okwonoonebwa kw’ekibira kya Kyewaga Central Forest Reserve, ekitongole ekivunaanyizibwa ku bibira mu ggwanga kyawa ebiragiro okusengula abasiimba emiti abalina layisinsi abayingidde mu kifo kino. Ekibiina ekidukanya ebibira mu Uganda kigenderera okuzzaawo ettaka ly’ebibira eryali lyonoonese okuliza mu mbeera gye lyalimu. Ebikolwa bino bimu ku kaweefube w’okukuuma ekibira mu bugazi okukuuma obulungi bw’obutonde bw’ensi. 

## Kaweefube w’okukuuma n’okuzzaawo
Olw’okutegeera obukulu bw’ekibira kya Kyewaga Central Forest Reserve, wabaddewo enteekateeka z’okuzaawo n’okukuuma eby’obugagga by’ekibira kino. Ekitongole kya NFA, wamu n’ebibiina ebirala ebikuuma obutonde bw’ensi n’ebitongole bya gavumenti, kikola ku ky’okuzaawo ebitundu ebyonooneddwa, okusa mu nkola enkola z’okuddukanya ebibira mu ngeri ey’olubeerera, n’okumanyisa abantu ku bukulu bw’okukuuma ebibira. 

## Ebijuliziddwaamu
Allan Children's Foundation

**Allan Children's Foundation** kibiina ekisinganibwa mu Uganda ekitadukanyizibwa gavumenti. Kyatandikibwaawo  mu 2019 ng'era kisinganibwa mu Mawanga G'omubuvanjuba bwa Afrika mu Uganda mu Disitulikiti y'e Wakiso. 

## Ebikikwatako
Allan Children's Foundation kibiina ekyatandikibwawo Allan Kato mu 2019.  Ekibiina kino kyategeeza nga bwekyali kiwa abaana abataka wansi wa 1000 obuyambi mu by’enjigiriza mu 2023. 

## Ekirubirirwa
Omubala gwa Allan Children’s Foundation gugamba nti ‘ *Empowering lives through Education* ’ oba gamba nti Okusitula Obulamu nga bayita mu By'enjigiriza, gulaga omulimu gwakyo ogw’okukola ku nsonga z’obwavu, eby'obulamu, nga bayita mu kulongoosa mu kufuna n’omutindo gw’ebyenjigiriza, ng’esira liteekeddwa ku mujiji gwa Uganda omuto.  Pulojekiti za Allan Children Foundation ziteeka esira okusuka ku mpeereza z’eby'enjigiriza ezisookerwaako okusobola okwongera okwetaba mu bintu ebitali bimu n’okukubiriza abaana okunoonyereza ku bye baagala okumannya n’ebyo bye baagala okutegeera.   Ebigendererwa by’ekibiina kino kwe kuwa abaana abatalina mwasirizi n’abatalina webabeera  emikisa gy'okulaakulanya mu bujjuvu obusobozi bwabwe obw’omubiri, obw’amagezi n’okuyiiya;  okuyamba n’okukolagana n’abantu sekinnoomu n’ebibiina ebikola ku by’enjigiriza n’embeera y’abaana enungi;  okukuuma abaana abatulugunyizibwa n’okulagajjalirwa, n’okuzaawo enkolagana mu famire zaabwe;  n’okukola kakuyege  w’okumanyisa abantu ku ddembe ly’abaana. 

## Ebijuliziddwaamu

## Ewalala w'oyinza okubigya

* Allan Children's Foundation Kitandise Kaweefube w'Okusonda Ssente Okuzimba Amaka g'esuubi eri bamulekwa 150
* Allan Children's Foundation kitongozza kaweefube w'okuzimba amaka g'abaana abataliiko mwasirizi
University of Kisubi

Ekibangirizi kya yunivasite eno kiri Kisubi ku luguudo lwa Kampala–Entebbe, 18 kilometres (11 mi) obukiikakkono bw'obuvanjuba bw'ekisaawe ky'ennyonyi Entebbe .  Kino kiri 35 kilometres (22 mi) mu bukiikaddyo bwa Kampala, ekibuga ekikulu eky'eggwanga era ekisinga obunene.  Enkwatagana z'ekibangirizi kya UniK ziri 0°07'14.0"N, 32°31'54.0"E (Latitude:0.120567; Longitude:32.531677). 

## Ebyafaayo
Yunivasite y'e Kisubi yatandikibwawo mu 2004 aba Brothers of Christian Instruction, nga ekifo ekikulu ekya Uganda Martyrs University . Mu 2009 UniK yafuulibwa ettendekero erifuga yunivasite eno. Mu 2015, yafuna olukusa olw’ekiseera okufuuka Yunivasite ey’enjawulo, eyeetongodde.   Yunivasite eno yategese omukolo gwayo ogw'okusatu ogw'okutikkirwa mu Gwekkumi gwa 2018. 

## Ebitongole by’amatendekero
Yunivasite eno yalina amatendekero asatu okutuuka mu Gwokuna 2016: 

# Ekitongole kya tekinologiya wa bizinensi n’empuliziganya y’amawulire
# Ekitongole ky’ebyenjigiriza
# Ekitongole kya Sayansi w’Abantu n’Eby’Obulamu
# Ekitongole kya Sayansi w’Ebyobulamu

## Emisomo gy’eby’ensoma
Okuva mu Gwokutaano gwa 2016, UniK ekola emisomo gino egy’eby’ensoma: 

### Diguli eyookubiri

* Master of Arts mu bukulembeze bw’ebyenjigiriza
* Master mu by’okuddukanya emirimu
* Master of Science mu kubuulirira abantu mu by’obujjanjabi n’eby’empisa
* Master mu tekinologiya w’amawulire

### Diguli esooka

* Bachelor of Arts n’ebyenjigiriza
* Diguli mu Sayansi n’Ebyenjigiriza
* Diguli mu by’obusuubuzi n’ebyenjigiriza
* Bachelor mu by’obusuubuzi n’okuddukanya emirimu
* Diguli ya Sayansi mu tekinologiya w’amawulire
* Diguli mu by’empisa mu kubudaabuda
* Bachelor of Science mu by’empisa mu kubuulirira abantu mu kuddaabiriza
* Bachelor of Science mu by’empisa mu kubudaabuda abantu mu maka n’abaana
* Bachelor of Arts mu by’obuntu n’eddiini
* Bachelor mu by’obulamu n’okuddukanya emirimu
* Diguli mu tekinologiya wa Bio-Medical Laboratory
* Bachelor mu by’enkulaakulana n’okuddukanya emirimu
* Diguli mu by’enfuna
* Diguli mu by’enfuna n’ebibalo
* Bachelor of Arts mu by’Obuntu n’Eddiini
* Diguli mu by’emikono, emisono n’okukola dizayini
* Diguli mu by’enkolagana n’abantu n’empuliziganya mu bantu
* Diguli ya Sayansi mu by’obulamu bw’abantu

### Dipulooma

* Dipulooma mu by’obusuubuzi
* Dipuloma mu by’amawulire
* Dipuloma mu by’empisa mu kubuulirira
* Dipuloma mu tekinologiya wa Bio Medical Laboratory
* Dipuloma mu by’okuddukanya bizinensi
* Dipuloma mu by’obulamu bw’abantu
* Dipuloma mu by’emirimu gy’obulamu n’okuddukanya embeera z’abantu

## Satifikeeti

* Satifikeeti mu by’okuddukanya bizinensi
* Satifikeeti mu tekinologiya w’amawulire
* Satifikeeti mu by’okubuulirira
* Satifikeeti mu by’emirimu gy’obulamu n’okuddukanya embeera z’abantu
* Satifikeeti mu Muziki
* Satifikeeti mu Luswayiri
* Satifikeeti mu Kukuguka mu Lungereza

## Laba ne

* Ebyenjigiriza mu Uganda
* Olukalala lwa yunivasite mu Uganda
* Central Region, Uganda
* Olukalala lw'abakulembeze ba yunivasite mu Uganda

## Ebijuliziddwa
Kagadi General Hospital

**Eddwaliro ekkulu erya Kagadi** eddwaliro erisangibwa mu bitundu by'ebugwanjuba bwa Uganda .

## Ekifo
Eddwaliro lino liri ku luguudo lwa Kyenjojo–Kabwoya, mu kibuga Kagadi mu Disitulikiti y’e Kagadi,kilomita 93 (58 mi) mu bukiikaddyo bw’amaserengeta  Hoima Regional Referral Hospital . 

Lino liri ku kilomita 104 (65 mi) mu bukiika kkono bw'amaserengeta g'eddwaliro ly'e Mubende Regional Referral Hospital .  Enkwatagana y'eddwaliro lino eri 0°56'30.0"N, 30°48'32.0"E (Latitude:0.941661; Longitude:30.808889). 

## Okulambika okutwaliza awamu
Eddwaliro ekkulu erya Kagadi lyazimbibwa era lya gavumenti ya Uganda . Mu Gwomusanvu gwa 2012, eddwaaliro lino lyafuna okusoomoozebwa kwe kirwadde kya Ebola Hemorrhagic Fever .     era nga amalwaliro amalala mu Uganda,Eddwaliro lilina abakozi batono,basasulwa bubi ate ne omusaala gujja kikeerezi.

## Laba ne

* Olukalala lw'amalwaliro mu Uganda

## Ebijuliziddwa
Joseph Musanyufu

**Joseph Musanyufu** ye Lieutenant General mu ggye lya Uganda People's Defence Force (UPDF), akola nga omuwandiisi ow'enkalakkalira mu minisitule y'ensonga z'omunda mu Uganda. Amangu ddala nga tannalondebwa mu kifo ky'alimu kati, yaweereza nga Joint Chief of Staff, eddaala ery’okusatu mu magye ga Uganda. Alina abaana bana, omulenzi 1 Musanyufu Chris jr n’abaana 2 ab’obuwala.  Musanyufu era yaliko akulira abakozi n'okuddukanya emirimu mu UPDF, ekifo kye yalondebwa mu 2014. 

Musanyufu yadda mu bigere bya Wilson Mbadi, eyakuzibwa ku ddaala lya Lieutenant General n’alondebwa okuba omumyuka w’akulira amagye mu UPDF.  Musanyufu, eyali brigadier nga tannalondebwa mu kifo ky'alimu kati, yakuzibwa n’afuulibwa major general mu kiseera we yalondebwa ng’akulira abakozi ab’awamu. 

## Obuvo bwe n'okusoma kwe
Yazaalibwa mu biseera bya 1962  mu Disitulikiti y'e Bushenyi nga bweyitibwa leero, mu ttundutundu ly'obugwanjuba bwa Uganda. Nga tannayingira magye, yasomera mu Seminary e Kitabi, mu Disitulikiti y’e Bushenyi ne ku ssomero lya Ntare mu Disitulikiti y’e Mbarara n’afuuka omu ku bayizi abaasinga mu mwaka gwe. Oluvannyuma yagenda mu yunivasite y’e Makerere n’atikkirwa diguli esooka mu by’enfuna nga yayitira mu ddaala lisooka. 

Mu kiseera kye yaweereza mu UPDF, yasomera mu kkoosi y’abaduumizi abakulu mu ttendekero ly’abakozi mu Amerika n’ettendekero ly’abakozi mu Royal Military College Sandhurst [Bungereza] n’omusomo omulala mu National Defence College e Buyindi . 

## Omulimu gwe
Mu Gwomunaana 1985, Musanyufu yeegatta ku ggye lya National Resistance Army, eryasooka erya UPDF. Mu kiseera ekyo, banne bwe baayingizibwa kwaliko; James Mugira, Shaban Bantariza ne David Muhoozi .  Waliwo ekiseera mwe yaweerereza nga ADC eri Mugisha Muntu, mu kiseera ekyo eyali omuduumizi w’amagye ga Uganda. Musanyufu era yaliko omumyuka w’omugenzi Nobel Mayombo, nga mu kiseera ekyo Mayombo yali akulira ekitongole ekikessi mu magye. 

Oluvannyuma Musanyufu yakola nga chief controller finance mu ggye lya UPDF n’oluvannyuma n’akola nga chief of integrated resource management information system.  Mu kifo kye ekipya nga akulira abakozi ba UPDF ab’awamu, muwabuzi wa magye ow’oku lusegere eri pulezidenti wa Uganda, era nga ye muduumizi w’amagye ga UPDF. 

Nga 8 Ogwokubiri, 2019, abajaasi ba UPDF abasajja n’abakazi abasoba mu 2,000 baakuzibwa ku lunaku lumu. Ku lunaku olwo Joseph Musanyufu yakuzibwa okuva ku ddaala lya major general n'adda ku ddaala lya Lieutenant General . 

## Laba ne

* Dick Olum
* Leopold Kyanda

## Ebijuliziddwa

## Ebijuliziddwa wabweru wa wikipedia

* Omukutu gwa Minisitule y'ebyokwerinda mu Uganda
* Munda mu nkyukakyuka za Museveni mu UPDF